Orimattilan Kulttuuritalolla: Kun kohtaat avaruusolennon – Kirja astuu ulos kansistaan -näyttely lapsille
2025-05-07 10:00 - 2025-07-31 16:00 (Europe/Helsinki) | Orimattilan Kulttuuritalo, Lahdentie 65, ORIMATTILA, 16300, Suomi
Orimattilan Kulttuuritalon 2. kerros, taideluokka. Sisäänkäynti taidemuseon kautta. Näyttely on avoinna taidemuseon aukioloaikojen mukaisesti. Vapaa pääsy!
Kulttuuritalolla aukeaa 7.5.-31.7. lapsille suunnattu Kun kohtaat avaruusolennon: viisi tärkeää ohjetta -kuvakirjaan perustuva Kirja astuu ulos kansistaan -näyttely. Kirjan on kirjoittanut Petri Tamminen ja kuvittanut Valpuri Kerttula.
Näyttely toimii elämystilana, joka herättää kirjan henkiin. Kirjan maailmaan voi sukeltaa elämyksellisesti ja moniaistisesti. Näyttelyyn tutustumisen lisäksi voit istahtaa lukemaan itse kirjan sekä tehdä kirjaan perustuvia piirustus- ja sanataidetehtäviä.

Säröistä syntyy valo
2025-06-02 - 2025-06-30
Lahden Työpajan taidenäyttely sisältää kuntoutujien tekemiä teoksia, joissa näkyy tunteita, toiveita ja herkkyyttä.
Näyttely esillä Lahden pääkirjastossa 2.6.- 30.6. kirjaston aukioloaikoina.

Opetustaulunäyttely Sysmän kirjastossa
2025-06-02 - 2025-08-31 | Sysmän kirjasto, Valittulantie 5, Sysmä, 19700, Suomi
Sysmän kirjastossa järjestetään koulumuistoaiheinen näyttely, jossa pääosassa ovat vanhat opetustaulut. Näyttely on esillä 2.6.-31.8.2025.
Opetustauluja käytettiin Suomen kouluissa vuosikymmenten ajan. Varsinaisesta opetuskäytöstä poistuneista tauluista on muodostunut suosittu keräilykohde. Näyttelyn vanhimpiin ja harvinaisimpiin tauluihin kuuluvat mustapohjaiset Ebba Masalinin (1873-1942) piirtämät kasviaiheiset opetustaulut.
Esillä on myös muita nostalgian sävyttämiä vanhan ajan koulutarvikkeita.
Näyttely jakautuu kirjaston kolmeen kerrokseen. Ylimmässä kerroksessa voit myös kirjoittaa omia koulumuistojasi ja jättää ne halutessasi muiden luettavaksi. Tervetuloa ihastelemaan ja muistelemaan!

Birgitta Stjernvall-Järven muistonäyttely Sysmän kirjastossa
2025-06-17 - 2025-08-31 | Sysmän kirjasto, Valittulantie 5, Sysmä, 19700, Suomi
Sysmäläistaustaisen opettajan, filosofian tohtorin, kartanotutkijan ja kotiseutuneuvoksen Birgitta Stjernvall-Järven muistonäyttely on esillä Sysmän kunnankirjastossa 17.6.- 31.8.2025.
Birgitta Stjernvall-Järvi (1944-2024) oli monipuolinen kulttuurivaikuttaja. Aktiivisesti monessa mukana ollut Stjernvall-Järvi toimi myös muun muassa Yle:n TV-kuuluttajana ja loi kansainvälistä uraa. Hän kuitenkin palasi aina lapsuusmaisemiinsa Virtaan Vanha-kartanoon, yhteen Sysmän historiallisista kartanoista, joka oli hänen synnyinkotinsa. Hän väitteli vuonna 2007 taidehistorian tohtoriksi aiheenaan itähämäläinen kartanoarkkitehtuuri.

Päijät-Hämeen Nukkekotiharrastajat ry:n 20-vuotisjuhlanäyttely
2025-07-01 - 2025-08-29 | Pääkirjaston aulan näyttelytila, Kirkkokatu 31, Lahti, 15140
Päijät-Hämeen Nukkekotiharrastajat ry täyttää tänä vuonna 20 vuotta. Juhlavuoden kunniaksi Lahden pääkirjaston näyttelyalueen vitriineissä on esillä mm. vuodesta 2010 lähtien vuosittain järjestettyihin pienoishuonekilpailuihin ja -haasteisiin osallistuneita töitä sekä muutamia muitakin mielenkiintoisia kokonaisuuksia.
Nukkekotiharrastukseen kuuluu oleellisena osana isojen nukkekotien lisäksi pienten teema-aiheiden rakentaminen. Nukketalon rakentaminen on usean vuoden projekti, joka ei lopu oikeastaan koskaan. Pienoishuoneiden tekeminen taas on rennompaa ja ne valmistuvat joskus nopeastikin riippuen ideasta. Tästä syystä sellaisen voi tehdä vaikka ystävälle lahjaksi.
Yhdistyksellä on vuosien varrella ollut aiheita laidasta laitaan. Usein toimeksiantoon on liittynyt ohje sisällyttää muutama nimetty esine tai "roska" työhön. Niiden bongaaminen töistä on ollut hauskaa, sillä tekijät ovat löytäneet monia luovia ratkaisuja. Tervetuloa tutustumaan nukkekotiharrastajien töihin ja etsimään niistä näitä yksityiskohtia sekä tutustumaan tähän mielenkiintoiseen aikuisten kädentaitoharrastukseen.
Näyttelyyn voi tutustua kirjaston aukioloaikoina 1.7. - 29.8.

Lahden pääkirjaston lukupiiri
2025-07-02 08:00 - 17:00
Maanantaina 8.9. klo 18–19 Lahden pääkirjaston Päijät-Häme-huoneessa (2. krs).
Tervetuloa avoimeen lukupiiriin! Voit tulla mukaan niin monelle kerralle kuin sinulle sopii. Lainaa kirja, lue se ja tule mukaan keskustelemaan lukukokemuksesta. Syksyn lukupiirissä luemme lahtelaisten ja muiden päijäthämäläisten kirjailijoiden teoksia. Lukupiirin vetäjänä kirjastonhoitaja Anniina Ylinen.
Syksyn ohjelma:
8.9. Pasi Pekkola: Huomenna kevät palaa
6.10. Mila Teräs: Harmaat enkelit
3.11. Petri Tamminen: Meriromaani
1.12. Annika Suvivuo: Matka jään reunalle

Lahden pääkirjaston musakirppis
2025-08-09 12:00 - 15:00 | Lahden pääkirjasto, Kirkkokatu 31, Lahti, 15140
Lauantaina 9.8. klo. 12.00 – 15.00 Lahden pääkirjaston pihalla musakirppis. Lahden kaupunginkirjasto järjestää elokuussa ulkoilmakirppiksen! Kirjasto myy käytöstä poistettua aineistoa, ja myös muut halukkaat voivat pystyttää myyntipöytänsä kirjaston edustalle. Myyntiin voi tuoda äänitteitä, pelejä, nuotteja, soittimia, elokuvia tai musiikkiin liittyvää kirjallisuutta. Luvassa on musiikkiaarteiden kiertoon laittoa, yhteisöllistä meininkiä ja musiikkia, josta vastaa kirjaston oma DJ. Yksityishenkilöille tarkoitetut myyntipaikat ovat maksuttomia. Kirjasto tarjoaa paikan mutta myyntikalusteet osallistujat tuovat mukanaan. Sateen sattuessa siirrymme sisätiloihin. Tervetuloa musakirppikselle! Varauksia otetaan vastaan ajalla 24.7.–7.8. Lisätiedot ja varaukset: tuija.jerndahl@lahti.fi.

Runomaraton: Sydän auki!
2025-08-16 13:00 - 15:00
Lauantaina 16.8. klo 13–15 Lahden pääkirjaston tapahtuma-alueella.
Lahden Runomaraton järjestää Sydän auki! -tapahtuman yhteydessä runokeskustelua runoudesta. Runous ja sanataidekulttuuri elävät vahvaa nousukautta Lahdessa ja koko Päijät-Hämeessä. Tästä yhtenä osoituksena on, että alueella on julkaistu liki kymmenen runoteosta tämän vuoden aikana. Haastattelija Tuulikki Norrlinin kanssa keskustelevat runoilijat Tuula Hämäläinen, Milla Koivu, Katri Korhonen, Milja Kungas ja Samuli Lampinen. Keskustelun lisäksi kuullaan runoja tekijöiden lukemina.
Myös kirjamyyntiä.

Preludios Americanos: kitaramusiikkia Etelä-Amerikasta
2025-08-21 18:00 - 19:00 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 21.8. klo 18.00 Lahden pääkirjaston musiikkialueella diplomikitaristi Janne Lehtinen soittaa kitaramusiikkia neljästä eri Etelä-Amerikan maasta: Argentiinasta, Uruguaista, Paraguaista ja Venezuelasta (säv. Morel, Carlevaro, Barrios ja Lauro). Sävellyksissä kuuluu maanosan rikas kansanmusiikki, ja monet maahanmuuttajien tuomat vaikutteet esim. Euroopasta. Ohjelman kaikki kappaleet ovat soittajien kitaralle säveltämiä. Tervetuloa konserttiin!

Miniroskistyöpaja Lahden pääkirjastossa
2025-08-27 17:00 - 18:30 | Lahden pääkirjasto / monitoimitila (2.krs)
Keskiviikkona 27.8.2025 klo 17 Lahden pääkirjaston Monitoimitilassa.
Miniroskis-työpajassa tuunataan ilmatiiviistä kierrätyspurkeista helpon tekniikan avulla viehättäviä miniroskiksia, itselle tai lahjaksi. Miniroskis kestää käytössä vuosikausia.
Miniroskikseen voi panna purkat ja karkkipaperit, lapsille ja nuorille miniroskis on ympäristökasvatusväline. Miniin voi panna myös maasta löytyvän juomatölkin klipsin, joka on linnuille hengenvaarallinen roska.
Miniroskikseen voi panna myös maailman yleisimmän, myrkyllisen, metsä- ja asuntopaloja sytyttävän roskan, tupakantumpin palavana. Tuli sammuu purkissa nopeasti. Miniroskiksen avulla tupakoiva voi myös halutessaan vähentää tai lopettaa tupakanpolton, vähentämällä päivittäin yhdellä tupakalla.
Tapahtuman vetäjänä toimii Roska päivässä -liikkeen perustaja Tuula-Maria Ahonen.
Roska päivässä -liike täytti tänä vuonna 25 vuotta. Mukana on kaikenikäisiä ihmisiä kaikkialta Suomesta ja myös maailmalta. Presidentit Halonen ja Niinistö ovat mukana liikkeessä. Liikkeen kotisivu löytyy 23 kielellä. Voit lukea liikkeestä lisää täältä (linkki avautuu uuteen ikkunaan).

Kirjoitetaan!
2025-08-28 17:30 - 19:00
Torstaina 28.8. klo 17.30–19.00 Lahden pääkirjaston Monitoimitilassa.
Teemme pieniä luovan kirjoittamisen harjoituksia rennossa ilmapiirissä. Valmista tekstiä tai kokemusta kirjoittajaryhmistä ei tarvitse olla. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan itsellesi sopivat kirjoitusvälineet!
Lisätiedot: johanna.nurminen@lahti.fi, p. 044 4163523.
Muut syyskauden kirjoitusillat: 25.9., 23.10. ja 27.11.

Lahden Steinerkoulu 55 vuotta.
2025-09-01 - 2025-09-30
Syyskuun ajan Lahden pääkirjastossa esillä Lahden Rudolf Steiner -koulun oppilastyönäyttely sekä tietoa koulusta. Näyttelyyn voi tutustua kirjaston aukioloaikoina 1.-30.9. Tervetuloa!

Kaikille avointa digiopastusta Orimattilan kirjastossa
2025-09-02 13:00 - 15:00, 2025-09-16 13:00 - 15:00 | Orimattilan kaupunginkirjasto, Lahdentie 65, Orimattila, 16300, Suomi
Yhteistyössä Wellamo-opiston kanssa järjestettävää digiopastusta on Orimattilan kirjastossa seuraavasti:
ti 2.9. klo 13-15
ti 16.9. klo 13-15
ti 30.9. klo 13-15
ti 14.10. klo 13-15
ti 28.10. klo 13-15
ti 11.11. klo 13-15
ti 25.11. klo 13-15
ti 9.12. klo 13-15
Lisätietoja
Mikko Tolonen, p. 044 483 1530
mikko.tolonen[at]wellamo-opisto.fi
Voit tulla oman laitteen (älypuhelimen, tabletin, kannettavan tietokoneen) kanssa tai ilman. Tilaisuudet ovat maksuttomia ja kaikille avoimia eivätkä vaadi ennakkoilmoittautumista.

Nastolan kirjaston novellikoukku
2025-09-03 11:00 - 12:00 | Nastolan kirjasto, Toritie 6, Lahti, Päijät-Häme, 15550, Suomi
Keskiviikkona 3.9. klo 11.00–12.00 Novellikoukku Nastolan kirjastossa. Tervetuloa tekemään käsitöitä ja kuuntelemaan ääneen luettuja novelleja. Voit tulla mukaan oman käsityön kanssa tai liittyä seuraan muuten vain. Nastola-seura tarjoaa kahvit osallistujille. Novellikoukku kokoontuu kerran kuussa keskiviikkoisin. Syksyn muut kokoontumiskerrat ovat 1.10. / 5.11. / 3.12.

Henkilökohtaista digiopastusta Orimattilan kirjastossa
2025-09-03 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
3.9.-17.12.25 joka keskiviikko klo 12-13 henkilökohtaista digiopastusta ajanvarauksella Orimattilan kirjastossa. Yhden opastuksen kesto 30 min. Ajanvaraus tiistaihin klo 16 mennessä puh. 044-781 3568 tai orimattilan.kirjasto[at]orimattila.fi.

Novellikoukku Kirjavat rivit goes Malski
2025-09-03 17:00 - 18:00 | Kahiwa Malski, Päijänteenkatu 9, Lahti
Keskiviikkona 3.9. klo 17.00–18.00 pääkirjaston novellikoukku Kirjavat rivit jalkautuu Malskille. Kokoonnumme kerran kuussa keskiviikkoisin Kahvila Kahiwaan nauttimaan ääneen luetuista novelleista. Voit tulla mukaan oman käsityön kanssa tai vain kuuntelemaan. Kirjavat rivit goes Malski toteutuu yhteistyössä Kahiwa Malskin kanssa. Osallistujille on luvassa kahvitarjouksia, mutta paikalle voi tulla nauttimaan vain novelleista. Syksyn muut kokoontumiskerrat ovat 1.10. / 5.11. ja 3.12. Kahiwa Malski, Päijänteenkatu 9. Lämpimästi tervetuloa!

Henkilökohtaista digiopastusta Orimattilan kirjastossa
2025-09-10 12:00 - 13:00, 2025-09-17 12:00 - 13:00, 2025-09-24 12:00 - 13:00 | Orimattilan kaupunginkirjasto, Lahdentie 65, Orimattila, 16300, Suomi
Henkilökohtaista, maksutonta digiopastusta ajanvarauksella 3.9.-17.12.25 keskiviikkoisin klo 12-13. Yhden opastuksen kesto 30 minuuttia. Ajanvaraukset tiistaihin klo 16 mennessä joko orimattilan.kirjasto(a)orimattila.fi tai 044-781 3568.

Ikääntyvien yliopiston verkkoluento
2025-09-10 14:00 - 16:00 | WPK-talo Heinola, Kymenkartanonkatu 2, Heinola, 18100, Suomi
10.9.2025 klo 14 - 16 Heinolan WPK-talolla (Kymenkartanonkatu 2) Ajankohtainen maailmanpoliittinen tilanne ja rauhan saavuttaminen. Kansanedustaja Pekka Haavisto. Ilmoittaudu tästä
Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Lahden pääkirjaston leffakerho: A Real Pain (K-12)
2025-09-10 17:00 - 19:30 | Lahden pääkirjasto / monitoimitila (2.krs)
Keskiviikkona 10.9. klo 17.00 Lahden pääkirjaston Monitoimitilassa leffakerho. Laita popcornit valmiiksi, sillä pääkirjastolla esitetään elokuva A Real Pain (K-12). Kuukausittain pyörivässä leffakerhossa katsotaan elokuva ja ennen kaikkea keskustellaan siitä heränneistä ajatuksista. Luvassa mm. komediaa, draamaa ja kauhuakin. Muut syksyn leffat ja leffapäivät ovat 8.10. Orpokoti (K-13) / 12.11. Karpo (K-7) / 10.12. jouluelokuvamaraton: White Christmas (S), Scrooged (K-16) ja Violent Night (K-16). Jouluelokuvamaraton alkaa poikkeuksellisesti jo klo 13.00. Ei ennakkoilmoittautumista. Tervetuloa mukaan!

Kirjailijavieras Timo Sandberg Lahden pääkirjastossa
2025-09-11 18:00 - 19:00
Torstaina 11.9. klo 18 Lahden pääkirjaston auditoriossa.
Nastolalainen Timo Sandberg on 35-vuotisen kirjailijanuransa aikana julkaissut lukuisia romaaneja ja tietokirjoja. Lähihistorian Lahteen sijoittuvan Otso Kekki -jännitysromaanisarjan kahdeksas osa Surmasatama ilmestyi tänä keväänä. Millaista on kirjoittaa omasta synnyinkaupungista ja sen historiasta? Sandbergin mietteitä kirjoistaan ja niiden kirjoittamisesta kuullaan kirjailijaillassa, jossa haastattelijana toimii Tuulikki Norrlin.
Tilaisuus striimataan Lahden kaupunginkirjaston Youtube-kanavalle.
Tervetuloa!
Kuva: Jukka Sandberg

Kulturklubben: kirjailijavieraana Kaj Korkea-aho
2025-09-11 18:00 - 19:00 | Lahden pääkirjasto, Kirkkokatu 31, Lahti, 15140, Suomi
Tiistaina 11.11. klo 18.00–19.00 pääkirjaston tapahtuma-alueella Pohjoismaisen kirjallisuusviikon vieraana Kaj Korkea-aho. Kulttuurista ja kirjallisuudesta keskustellaan kerran kuussa tiistaisin kahdella kielellä, suomeksi tai ruotsiksi. Piiriä vetävät Pirjo Boman ja Tuija Jerndahl, yhteistyökumppanina Lahden Pohjola-Norden. Marraskuun kirjailijavierailu päättää Kulturklubbenin syksyn ohjelman. Tervetuloa mukaan vaikkapa virkistämään ruosteista kouluruotsia!
Lisätietoa: pirjo.boman@lahti.fi

Kulturklubben: Tre frågor om bibliotek
2025-09-16 18:00 - 19:00 | Lahden pääkirjasto / monitoimitila (2.krs)
Tiistaina 16.9. klo 18.00–19.00 pääkirjaston Monitoimitilassa Kulturklubben. Syyskuun kerralla keskustelemme kirjastosta. Keskustelun pohjaksi katsomme ruotsinkielisen ohjelmasarjan Tre frågor om bibliotek. En programserie i vilken kända personer berättar om sina minnen från bibliotek och sina tankar om bibliotek. Kulttuurista ja kirjallisuudesta keskustellaan kerran kuussa tiistaisin kahdella kielellä, suomeksi tai ruotsiksi. Piiriä vetävät Pirjo Boman ja Tuija Jerndahl, yhteistyökumppanina Lahden Pohjola-Norden. Syksyn muut kokoontumisajat ja -paikat: 21.10. klo 16.30–18.00 MALVA, ruotsinkielinen opastus Muodonmuutoksia -näyttelyyn ja 11.11. klo 18.00–19.00 pääkirjaston auditoriossa Pohjoismaisen kirjallisuusviikon vieraana Kaj Korkea-aho. Tervetuloa mukaan vaikkapa virkistämään ruosteista kouluruotsia!
Lisätietoa: pirjo.boman@lahti.fi

Teetä ja sympatiaa: hyvän mielen lukuvinkkejä
2025-09-18 13:00 - 14:00 | Teeletti, Hämeenkatu 14, Lahti, 15110
Torstaina 18.9. klo 13.00–14.00 teekauppa Teeletissä tarjolla teetä ja sympatiaa. Hyvän mielen lukuvinkkejä ja kupillinen tuoksuvaa teetä – tervetuloa Teelettiin! Kirjaston henkilökunta vinkkaa teehen ja kahviin liittyvää kirjallisuutta kaunokirjallisuudesta tietokirjoihin. Lähdemme teematkalle, istahdamme kahvikupin ääreen erikoisessa kahvilassa ja saamme tietää, mitä japanilainen teeseremonia voi opettaa elämästä. Aluksi kuulemme musiikkimuiston, ja osallistujat voivat halutessaan jakaa myös omia lukukokemuksiaan muille. Tilaisuudessa on teetarjoilu. Yhteistyössä Lahden oma teekauppa Teeletti (Hämeenkatu 14).

Teetä ja sympatiaa: hyvän mielen lukuvinkkejä
2025-09-18 17:00 - 18:00 | Teeletti, Hämeenkatu 14, Lahti, 15110
Torstaina 18.9. klo 17.00–18.00 teekauppa Teeletissä tarjolla teetä ja sympatiaa. Hyvän mielen lukuvinkkejä ja kupillinen tuoksuvaa teetä – tervetuloa Teelettiin! Kirjaston henkilökunta vinkkaa teehen ja kahviin liittyvää kirjallisuutta kaunokirjallisuudesta tietokirjoihin. Lähdemme teematkalle, istahdamme kahvikupin ääreen erikoisessa kahvilassa ja saamme tietää, mitä japanilainen teeseremonia voi opettaa elämästä. Aluksi kuulemme musiikkimuiston, ja osallistujat voivat halutessaan jakaa myös omia lukukokemuksiaan muille. Tilaisuudessa on teetarjoilu. Yhteistyössä Lahden oma teekauppa Teeletti (Hämeenkatu 14).

Kirjasto Open Stage
2025-09-18 17:00 - 19:30 | Lahden pääkirjasto / musiikkialue (2.krs), Kirkkokatu 31, Lahti, 15140, Suomi
Torstaina 18.9. klo 17.00–19.30 Kirjasto Open Stage Lahden pääkirjaston musiikkialueella. Lava on vapaa! Kirjasto Open Stage tarjoaa avoimen lavan kaikille halukkaille. Kuka tahansa musiikkia soittava, laulava tai lausuva artisti, duo tai muu kokoonpano on tervetullut lavalle. Tapahtumaan ei tarvitse ilmoittautua ennakkoon vaan riittää, että ilmoittaudut paikan päällä. Ota oma soitin tai soittimet mukaan, muu järjestyy kirjaston puolesta. Tapahtumat isännöi laulaja-lauluntekijä Ville Kujala, joka myös avaa stagen kitaransa kanssa. Ilmoittautuminen käynnistyy aina klo 17.00 ja tapahtuma klo 17.30. Esiintyjille varataan aikaa noin 1–3 kappaleen esittämiseen. Muut syksyn tapahtumapäivät ovat torstaisin 9.10. ja 20.11. Tervetuloa stagelle!

Ikääntyvien yliopiston verkkoluento
2025-09-24 14:00 - 16:00 | WPK-talo Heinola, Kymenkartanonkatu 2, Heinola, 18100, Suomi
24.9.2025 klo 14 - 16 Heinolan WPK-talolla (Kymenkartanonkatu 2) Kirjailijavierailu: Olemattoman olemus. Kirjailija Raija Oranen. Ilmoittaudu tästä
Heinolan kaupunginkirjasto, Päijät-Hämeen kesäyliopisto ja Jyväskylän kesäyliopisto järjestävät syksyllä seitsemän maksutonta verkkoluentoa WPK-talolla keskiviikkoisin klo 14 - 16. Luennoille ilmoittaudutaan verkossa Päijät-Hämeen kesäyliopiston sivulla tai luentopaikalla.

Kirjoitetaan!
2025-09-25 17:30 - 19:00
Torstaina 25.9. klo 17.30–19.00 Lahden pääkirjaston Monitoimitilassa.
Teemme pieniä luovan kirjoittamisen harjoituksia rennossa ilmapiirissä. Valmista tekstiä tai kokemusta kirjoittajaryhmistä ei tarvitse olla. Voit tulla mukaan kaikilla kerroilla tai silloin kun sinulle sopii, ei tarvitse ilmoittautua etukäteen. Ota mukaan itsellesi sopivat kirjoitusvälineet!
Lisätiedot: johanna.nurminen@lahti.fi, p. 044 4163523.
Muut syyskauden kirjoitusillat: 23.10. ja 27.11.
